รวบรายใหญ่ ยึดยาบ้ากว่า 1.3 แสนเม็ด-ไอซ์ 1 กก. มูลค่ากว่า 7 ล้านบาท
ทหารหนองคายบุกรวบเครือข่ายยาบ้า 2 สามีภรรยาชาวโพนพิสัย รวบเมียได้คาบ้าน ส่วนผัวไหวตัวหลบหนี พร้อมยึด ยาบ้า 130,600 เม็ด-ไอซ์ 1 กก. สารภาพรับยาบ้าจากฝั่งเพื่อนบ้านมากระจายต่อ ได้ยาบ้าเป็นค่าจ้างแทนเงิน,เมื่อเวลา 14.30 น.วันที่ 27 มิ.ย.62 ที่หน้ามุขศาลากลางจังหวัดหนองคาย นายรณชัย จิตรวิเศษ ผู้ว่าราชการจังหวัดหนองคาย, พ.อ.วุฒิพงษ์ อรรคคำ รอง เสธ.กองกำลังสุรศักดิ์มนตรี, พ.อ.ประภาส อ้อชัยภูมิ รองผู้บังคับการกองกำลังรักษาความสงบเรียบร้อยจังหวัดหนองคาย, พ.ต.อ.ภูวิศ ศิริพานิช ผกก.สภ.โพนพิสัย, นายถาวร สังขะมาน นายอำเภอโพนพิสัย พร้อมเจ้าหน้าที่ตำรวจ ทหาร และหน่วยงานที่เกี่ยวข้อง ร่วมกันแถลงข่าวการจับกุม น.ส.จีราวรรณ ชนูนันท์ อายุ 23 ปี อยู่บ้านเลขที่ 40 หมู่ 11 ต.นาหนัง อ.โพนพิสัย จ.หนองคาย พร้อมของกลางยาบ้า 130,600 เม็ด ไอซ์ 1 กิโลกรัม รวมมูลค่าประมาณ 7,230,000 บาท,โดยการจับกุมในครั้งนี้เจ้าหน้าที่ทหารกองกำลังสุรศักดิ์มนตรี และกองกำลังรักษาความสงบเรียบร้อยประจำจังหวัดหนองคาย สืบทราบว่า นายสนธยา บัวลอย อายุ 23 ปี ชาวบ้านถิ่นดุง ต.วัดหลวง อ.โพนพิสัย จ.หนองคาย มีพฤติกรรมเกี่ยวข้องกับยาเสพติดรายใหญ่ในพื้นที่ อ.โพนพิสัย จึงประสานหน่วยงานที่เกี่ยวข้องวางแผนจับกุม โดยทราบว่า นายสนธยา จะเป็นคนติดต่อรับยาบ้าจากเอเย่นต์ฝั่งประเทศเพื่อนบ้าน นำยาบ้ามาพักไว้ที่บ้านของตนเอง แล้วกระจายให้กับลูกค้าในพื้นที่ จ.หนองคาย และใกล้เคียง,จนกระทั่งเวลา 01.00 น.วันนี้ (27มิ.ย.) เจ้าหน้าที่ทราบว่า นายสนธยา ได้นำยาบ้า 60 มัด มาพักไว้ที่บ้านพักเพื่อรอส่งมอบให้ลูกค้า เจ้าหน้าที่จึงเข้าทำการปิดล้อมบ้านพักของ นายสนธยา แต่ผู้ต้องสงสัยไหวตัวทันหลบหนีไปได้ พบภายในบ้านมี น.ส.จีราวรรณ ซึ่งเป็นภรรยา นายสนธยา พักอยู่ ตรวจค้นภายในบ้านพบยาบ้าและไอซ์ จำนวนมากบรรจุในถุงปุ๋ยซุกซ่อนอยู่หลังบ้าน จึงได้ควบคุมตัว น.ส.จีราวรรณ ไว้ และยึดของกลางทั้งหมด,จากการสอบถาม น.ส.จีราวรรณ ให้การว่า ตนกับ นายสนธยา ได้ร่วมกันนำยาบ้ามาจากคนลาวไม่ทราบชื่อ แล้วนำไปกระจายให้กลุ่มเครือข่ายยาบ้า โดยพวกตนจะได้ค่าจ้างเป็นยาบ้า ในสัดส่วนยาบ้า 2,000 เม็ด พวกตนได้ยาบ้าค่าจ้าง 200 เม็ด ซึ่งในครั้งนี้หากทำงานสำเร็จพวกตนจะได้ยาบ้าค่าจ้างประมาณ 13,000 เม็ด และทำมาแล้วหลายครั้ง ภายหลังแถลงข่าวเจ้าหน้าที่ได้ควบคุมตัว นางสาวจีราวรรณ ส่งพนักงานสอบสวน สภ.โพนพิสัย พื้นที่เกิดเหตุดำเนินการตามกฎหมาย และจะได้ติดตามตัว นายสนธยา ที่หลบหนีมาดำเนินคดีต่อไป.
ทหารหนองคายบุกรวบเครือข่ายยาบ้า 2 สามีภรรยาชาวโพนพิสัย รวบเมียได้คาบ้าน ส่วนผัวไหวตัวหลบหนี พร้อมยึด ยาบ้า 130,600 เม็ด-ไอซ์ 1 กก. สารภาพรับยาบ้าจากฝั่งเพื่อนบ้านมากระจายต่อ
ยาเสพติด,ยาบ้า,จับยาบ้า,เครือข่ายยาเสพติด,จับยา,ข่าวทั่วไป